KS Daily View วันที่ 4 ก.พ. 2565
4 กุมภาพันธ์ 2565

KS Daily View 04.02.2022 >>> ตลาดหุ้นสหรัฐฯและยุโรปกลับมาปรับตัวลงแรงอีกครั้ง หลัง Meta รายงานงบออกมาต่ำกว่าคาด/ECB คงดอกเบี้ยนโยบาย ขณะที่ BOE ขึ้นดอกเบี้ยนโยบายตามคาด/ ดัชนีวัด sentiment ยังชี้ตลาดหุ้นผันผวนสูง/ SET คาด 1660-70 หุ้นแนะนำ BAM
ตลาดต่างประเทศ: ตลาดหุ้นสหรัฐฯและยุโรปกลับมาปรับตัวลงแรงอีกครั้ง หลัง Meta (Facebook) รายงานผลประกอบการออกมาต่ำกว่าคาด กดดันหุ้นกลุ่มเทคโนโลยี โดยดัชนี Nasdaq ปรับตัวลง 3.7% ขณะที่หุ้นกลุ่ม semiconductors (SOXX ETF) ปรับตัวลง 4.35% อย่างไรก็ตามดัชนี Futures เริ่มกลับมาบวกหลัง Amazon รายงานกำไรออกมาดีกว่าคาด ทั้งนี้ตลาดยังคงผันผวนสูงเมื่อดูดัชนีวัด sentiment ต่างๆ ทางด้านผลการประชุมธนาคารกลางยุโรป (ECB) และธนาคารกลางอังกฤษ (BoE) ออกมาตามคาด โดย ECB ยังคาดว่าจะคงดอกเบี้ยนโยบายตลอดทั้งปีนี้ ขณะที่ BOE ขึ้นดอกเบี้ยนโยบายเป็น 0.50% ตามคาด อย่างไรก็ตามนักวิเคราะห์บางส่วนไม่เห็นด้วยกับท่าที ECB ที่เพิกเฉยต่อเงินเฟ้อที่พุ่งสูงและกังวลว่า ECB จะยิ่ง Behind the curve และต้องหันมาเร่งดำเนินนโยบายแบบเข้มงวดในระยะ
ผลการประชุมธนาคารกลางยุโรปยังคงดอกเบี้ยนโยบายระดับเดิม โดยคงอัตราดอกเบี้ยรีไฟแนนซ์ที่ระดับ 0% และคงอัตราดอกเบี้ยเงินฝากที่ธนาคารพาณิชย์ฝากไว้กับ ECB ที่ระดับ -0.50% ขณะที่คงอัตราดอกเบี้ยเงินกู้ที่ระดับ 0.25% ขณะที่จะเริ่มลดขนาดการเข้าซื้อสินทรัพย์ในเดือนมี.ค. ส่วนการขึ้นดอกเบี้ยยังคาดว่าจะยังไม่ขึ้นตลอดทั้งปืนี้ตามแผนเดิมหรือจนกว่าโปรแกรมการเข้าซื้อสินทรัพย์จะจบลงก่อน ถึงแม้รายงานตัวเลขเงินเฟ้อล่าสุดที่ออกมา 5.1% YoY จะสูงสุดเป็นประวัติการณ์และสูงกว่าเป้าหมายก็ตาม ในทางตรงข้ามธนาคารอังกฤษมีมติขึ้นดอกเบี้ยนโยบายสู่ระดับ 0.50% ถือเป็นการขึ้นดอกเบี้ยเป็นครั้งที่ 2 ในรอบ 3 เดือนเพื่อสกัดเงินเฟ้อที่พุ่งสูงสุดในรอบ 30 ปี และเป็นการปรับขึ้นอัตราดอกเบี้ยในการประชุม 2 ครั้งติดต่อกันเป็นครั้งแรกนับตั้งแต่ปี 2004
อัพเดต sentiment การลงทุนผ่านดัชนี Fear & Greed Index ล่าสุดพบว่าดัชนีอยู่ที่ระดับ 32 จุดแสดงถึงนักลงทุนกลัวต่อการลงทุนช่วงนี้ (ต่ำกว่าระดับ 50 จุดแสดงถึงนักลงทุนกลัว, สูงกว่าระดับ 50 จุดแสดงถึงนักลงทุนกล้า) ส่วนดัชนี VIX index พุ่งขึ้นมาอยู่ที่ระดับ 24.35 จุด แสดงถึงสภาวะตลาดที่ยังผันผวนสูง ขณะที่ AAII Investor survey ผลสำรวจ sentiment นักลงทุนรายย่อยของสหรัฐฯ มีมุมมอง Bullish ตลาดหุ้นเพียง 26.5% ขณะที่มองตลาด Bearish สูงถึง 43.7% แสดงถึงความเชื่อมั่นของนักลงทุนรายย่อยสหรัฐฯยังอยู่ในระดับต่ำ จากดัชนีวัด sentiment ต่างๆบ่งชี้ว่าตลาดยังมีความผันผวนสูงในระยะสั้น นักลงทุนสายโมเมนตัมอาจต้องระมัดระวังเพิ่มขึ้น.
ติดตามตัวเลขการจ้างงานนอกภาคเกษตรของสหรัฐฯ เดือน ม.ค. คาด +1.55 แสนตำแหน่ง อย่างไรก็ตามเรามีมุมมองว่าตัวเลขจริงที่จะรายงานออกมามีโอกาสต่ำกว่าที่นักวิเคราะห์คาดได้ เนื่องจาก BLS ได้มีการนับผู้ป่วยโควิดช่วงที่ผ่านมาที่เร่งตัวขึ้นและไม่ได้รับค่าจ้างว่าเป็น unemployed ด้วย ดังนั้นจำนวนผู้ป่วยที่ถูกออกจากระบบแรงงานชั่วคราวนี้อาจไม่ได้สะท้อนถึงสภาพตลาดแรงงานที่แท้จริงของสหรัฐฯ ดังนั้นเรามองว่าหากตัวเลขดังกล่าวรายงานออกมาต่ำกว่าคาดมากๆ จะไม่ได้แสดงถึงสภาพแรงงานที่อ่อนแอลง จนทำให้ Fed ลดการดำเนินนโนบายการเงินแบบเข้มงวดลงแต่อย่างใด อย่างไรก็ตามเราแนะนำติดตามตัวเลขค่าแรงเฉลี่ยรายชั่วโมง (Average Hourly Earnings) ที่จะรายงานออกมา ซึ่งจะเป็น leading ไปสู่ตัวเลขเงินเฟ้อที่ Fed ให้ความสำคัญมากกว่า ทั้งนี้ตัวเลขเงินเฟ้อจะรายงานออกมาในสัปดาห์หน้า (10 ก.พ.) ซึ่งเรามองว่าการรายงานออกมาชะลอตัวกว่าที่ตลาดคาดอย่างมีนัยยะมีความเป็นไปได้ต่ำ ดังนั้นภาพการลงทุนเรายังคงมองว่าการทำ sector rotation growth to value จะยังดำเนินต่อไปในระยะข้างหน้า
มุมมองตลาดหุ้น SET คาด 1660-70 หุ้นแนะนำ BAM
Top pick: BAM (ราคาพื้นฐาน 24.00 บาท). คาด 4Q21 เติบโตทั้ง YoY และ QoQ จากการเก็บเงินสดได้สูงขึ้นและการขาย NPA/NPL ก้อนใหญ่. เรามีมุมมองเชิงบวกต่ออุตสาหกรรม AMCs มากขึ้นหลัง ธปท. ส่งเสริมธนาคารพาณิชย์ร่วม JV กับบริษัท AMC ซึ่งเราคาดว่าทางบริษัทจะได้ประโยชน์จากการที่เป็นบริษัทชั้นนำและมีประสบการณ์ในอุตสาหกรรม.
รายงานตัวเลขเศรษฐกิจ
วันศุกร์ ติดตาม การจ้างงานนอกภาคเกษตรของสหรัฐฯ เดือน ม.ค. คาด +1.55 แสนตำแหน่ง อัตราการว่างงานของสหรัฐฯ เดือน ม.ค. คาด 3.9% ทรงตัว MoM ค่าจ้างรายชั่วโมงของสหรัฐฯ เดือน ม.ค. คาด +0.5% MoM และ +5.2% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp